Tom fór ungur að árum eða 16 ára til Manchester City og var á mála þar til 18 ára aldurs er hann gekk til liðs við Glasgow Rangers . Þaðan fór hann til heimalandsins og hefur leikið þar með Sandefjord og Kongsvinger . Hann lék árin 2012 - 2013 með Sandefjord og á sl. keppnistímabili með Kongsvinger . Tom er fjölhæfur leikmaður sem getur leyst stöðu miðvarðar , bakvarðar og á miðjunni . Hann mun hefja strax æfingar með liðinu og leika sinn fyrsta leik með ÍBV sem allra fyrst . Tom verður mikilvægur hlekkur í því þriggja ára verkefni sem miðar að því að byggja upp öflugt lið ÍBV , sem hefur það markmið að ná betri árangri en undanfarin ár . Markmið félagsins og Jóhannesar Harðarsonar þjálfara liðsins , er að byggja upp lið sem leikur skemmtilega knattspyrnu , byggir á þeirri Eyjastemmingu sem lið ÍBV á að byggja á , og síðast en ekki síst að efla yngri leikmenn liðsins . Við vonumst einnig til að stuðningsmenn ÍBV , nær og fjær , taki vel á móti Tom og hann muni upplifa sanna Eyjastemmingu á leikjum ÍBV . Knattspyrnuráð ÍBV býður Tom velkominn á Eyjuna fögru og væntir mikils af honum .